Väljakumängijad abistavad pallijaid batsmanide jooksude arvu väiksena hoida ning nad teevad seda kahte moodi: palli õhust püüdes ja sellega batsmani mängust välja "lüües" või palli väljalt püüdes ning selle võimalikult kiiresti pitchile tagasi visates, lootes selle abil saada kas run-outs'e või vähendada jooksude arvu.  Wicket-keeper on eriline väljakumängija kes seisab batsmani selja taga asuva wicketi taga kogu mängu jooksul. Tema põhiline ülesanne on pallitud pallide püüdmine mida batsman lüüa ei suuda, hoolitsedes selle eest, et pall ei satuks väljakule (mis annab batsmanidele jooksu võimaluse - bye). Selle ülesane täitmiseks kannab ta spetsiaalseid kindaid (tema on ainus väljakumängija kellel see lubatud on) ja säärekaitsmeid.Tema positsioonist tulenevalt (otse lööva batsmani taga) on wicket-keeperil hea võimalus batman  mängust välja saada püüdes sellise palli, mis on vaid õrnalt kurikat puutudes õhku sattunud; tugevamaid lööke kurikalt saavad tavaliselt kätte "slips" väljakumängijad. Wicket-keeper on ka ainus mängija kes saab batsmani välja "lüüa" stumpides (stumped).